Diari Oficial de la Generalitat Valenciana


Sumari del DOGV 3991, del 03-05-2001 (2001/3814)

RESOLUCIÓ de 10 d'abril de 2001, de la Direcció General d'Ensenyaments Universitaris, per la qual es concedixen els premis al Rendiment Acadèmic a les persones que han conclòs els estudis universitaris durant el curs acadèmic 1999/2000.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3814


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 10 d'abril de 2001, de la Direcció General d'Ensenyaments Universitaris, per la qual es concedixen els premis al Rendiment Acadèmic a les persones que han conclòs els estudis universitaris durant el curs acadèmic 1999/2000. [2001/3814]
  
L'Ordre de 22 de desembre de 2000, de la Conselleria de Cultura i Educació convocà els Premis al Rendiment Acadèmic destinats a les persones que han conclòs els estudis d'educació universitària durant el curs acadèmic 1999/2000 en les universitats públiques de la Comunitat Valenciana.
  
La Comissió d'Avaluació prevista en l'esmentada ordre ha examinat i ha valorat les sol·licituds presentades i ha elevat a la Direcció General d'Ensenyaments Universitaris la proposta de concessió.
  
Segons esta proposta, i per delegació del conseller de Cultura i Educació establida en la disposició final primera de l'Ordre de 22 de desembre de 2000 (DOGV núm. 3.916, de 12.01.2001), resolc:
  
Primer
  
Concedir, a les persones beneficiades que s'especifiquen en l'annex I, els Premis al Rendiment Acadèmic corresponents al curs acadèmic 1999/2000 dotats amb 500.000 pessetes cada premi.
  
Segon
  
Concedir als alumnes que s'indiquen en l'annex II, certificat acreditatiu de l'excel·lència acadèmica al no haver obtingut premi i haver acreditat un excel·lent expedient acadèmic.
  
Tercer
  
En el termini d'un mes des de la notificació de la resolució, les persones beneficiades dels premis que s'indiquen en l'annex I, han de presentar la documentació exigida en la base setena de la convocatòria aprovada per Ordre de 22 de desembre de 2000.
  
DISPOSICIÓ FINAL ÚNICA
  
La present resolució entrarà en vigor a l'endemà de la publicació en el Diari Oficial de la Generalitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició d'haurà d'interposar davant la Direcció General d'Ensenyaments Universitaris i Investigació en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.